AntennaPod
AntennaPod er en open source podcastklient til Android. Den fungerer som en nyhedsaggregator, der kontrollerer lytterens abonnementer for nyligt udgivne podcast-afsnit og henter lydfilerne ned på enheden eller streamer dem direkte fra serveren. AntennaPod-appen er gratis og reklamefri, men modtager donationer.

App samt tilhørende hjemmeside udvikles og vedligeholdes af en løs gruppe af frivillige fra hele verden. Der står ingen officiel organisation bag. I 2021 bidrog godt et halvt hundrede frivillige til udviklingen af AntennaPod.

AntennaPod driver ikke selv en server, som lagrer podcasts eller indsamler brugerdata. I stedet tjekker appen for nye afsnit af podcasts direkte hos udgiverne. Som bruger undgår man dermed, at en mellemmand har mulighed censurere udvalget af podcasts og overvåge ens forbrugsmønster.

Modtagelse 
Appen er blevet downloadet over 500.000 gange fra Google Play Store. AntennaPod kan også hentes fra F-Droid, som er et lager for gratis og Open Source Software (FOSS) Android-apps. De oplyser ikke antal downloads.

Funktioner 
 Automatisk opdatering, download og streaming af afsnit
 Variabel afspilningshastighed
 Understøttelse af Atom- og RSS-feeds
 Import/eksport af feeds med OPML
 Finde og importere feeds via iTunes og gpodder-tjenesten

Referencer 

Mobilapplikationer